EkBass/fiwiki-20250220-pages-articles huggingface dataset:
IAI Lavi

IAI Lavi (hepr. לביא , suom. Leijona, tark. Nuori leijona) on suihkukäyttöinen sotilaslentokone, jota valmisti Israel Aerospace Industries (IAI). Konetyyppi tarkoittiin lähinnä korvaamaan Israelin ilmavoimien vanhentuneita konetyyppejä, kuten F-4E Phantom II:ta ja A-4 Skyhawkia, ja Kfiriä.http://www.fas.org/man/dod-101/sys/ac/row/3fal90.htm Mallin jatkosuunnittelu peruutettiin todennäköisesti Yhdysvaltain keskushallinnon painostuksesta. Prototyyppikoneita valmistui kolme kappaletta.http://www.jewishvirtuallibrary.org/jsource/Society_&_Culture/lavi.html Erään arvion mukaan Yhdysvalloissa pelättiin Israelin tekemän sen hävittäjäkoneita paremman mallin. Toisen, ja ehkä uskottavamman selityksen mukaan kehitystyöhön vaadittujen määrärahoja oli vain niukasti. Tuotantotarve olisi ollut 300 konetta.http://www.aviastar.org/air/israel/iai_lavi.php Israel päätyi hankkimaan yhdysvaltalaisia F-15- ja F-16-koneita ja tekemään F-4 Phantom II:een käyttöikää pidentäneitä päivityksiä. Konetyypin kiinteänä aseistuksena oli yksi 30 mm DEFA-lentokonetykki. Ulkopuolisissa ripustimiin voitiin sijoittaa noin 7 000 kilogrammaa pommeja ja ohjuksia. Kiinalaisen Chengdu J-10 -monitoimihävittäjän on esitetty perineen joitakin IAI Lavin ominaisuuksia. ==Lähteet== *http://www.jewishvirtuallibrary.org/jsource/Society_&_Culture/lavi.html *http://www.military-today.com/aircraft/iai_lavi.htm *http://www.fas.org/man/dod-101/sys/ac/row/3fal90.htm *http://www.aviastar.org/air/israel/iai_lavi.php *http://www.iaf.org.il/5547-35391-en/IAF.aspx (Israelin ilmavoimain virallinen sivusto) === Viitteet === Luokka:Hävittäjälentokoneet Luokka:Israelin tiede ja tekniikka Luokka:Israel Aerospace Industries
La vergine di Norimberga

La vergine di Norimberga () on vuonna 1963 ensi-iltansa saanut Antonio Margheritin ohjaama italialainen kauhuelokuva, jonka pääosissa ovat Rossana Podestà, Georges Rivière ja Christopher Lee. La vergine di Norimberga pohjautuu Frank Bogartin romaaniin, jonka pohjalta Ernesto Gastaldi, Edmond T. Gréville ja ohjaaja Margheriti laativat käsikirjoituksen. Elokuvan tuottajana toimi Marco Vicario. La vergine di Norimberga sai ensi-iltansa Italiassa 15. elokuuta vuonna 1963. La vergine di Norimberga kuvattiin Italian Roomassa. Elokuva on julkaistu sekä videolle että DVD:lle. == Juoni == Mysteerinen epämuodostunut hupullinen holokaustin selviytyjä kiduttaa naisia kuoliaaksi kaikenlaisilla eri menetelmillä erään vanhan linnan vankityrmissä. == Näyttelijät == == Lähteet == == Aiheesta muualla == * * * Luokka:Vuoden 1963 italialaiset elokuvat Luokka:Italialaiset kauhuelokuvat
Chris Lee

Chris Lee voi tarkoittaa seuraavia henkilöitä: * Chris Lee, yhdysvaltalainen elokuvaohjaaja * Chris Lee, kanadalainen jääkiekkoilija * Chris Lee, kanadalainen jääkiekkotuomari * Chris Lee, yhdysvaltalainen rumpali (downset.), tunnettu myös taiteilijanimellä Krasp. * Chris Lee, yhdysvaltalainen poliitikko * Christopher Khayman Lee, yhdysvaltalainen näyttelijä ja taistelulajien taitaja
Ninni Aalto

Ninni Aalto (s. 1974) on suomalainen kuvittaja ja sarjakuvapiirtäjä. Aalto on koulutukseltaan graafinen suunnittelija. Hän on opiskellut myös taidehistoriaa Helsingin yliopistossa. Vuonna 2015 Aalto oli ehdolla tunnetun scifi- ja fantasia-alan Hugo-palkinnon saajaksi parhaan fanitaiteilijan kategoriassa. Vuonna 2017 Aalto oli toistamiseen ehdolla palkinnon saajaksi. Aalto on muun muassa tehnyt vaihtoehtoisia kuvituksia Muumimukeihin. == Teoksia == * * === Kuvituksia === * * VanderMeer, Jeff: Wonderbook. 2013. (yksi kuvittajista) == Lähteet == == Aiheesta muualla == * Sähköjänis Ninni Aallon kuvitus- ja sarjakuvablogi. Luokka:Suomalaiset kuvittajat Luokka:Suomalaiset sarjakuvantekijät Luokka:Vuonna 1974 syntyneet Luokka:Elävät henkilöt
Merisataman venekerho

Merisataman venekerho ry lyhennettynä MSVK, perustettiin 1970. Kerho sijaitsee mantereen puolella Merisatamassa Sirpalesaaren ja Liuskasaaren vastapäätä. Kerholla on 68 venepaikkaa ja satakunta jäsentä. Kerhon veneet ovat valta-osin moottoriveneitä mutta laivueeseen kuuluu myös sekä pienempiä päiväpursia että suurempia avomeripurjeveneitä. MSVK:n kotisivut == Lähteet == Luokka:Suomalaiset pursiseurat Luokka:Helsinkiläiset urheiluseurat
La frusta e il corpo

La frusta e il corpo (; ) on Mario Bavan ohjaama italialainen kauhuelokuva vuodelta 1963. Goottilaisen kauhuelokuvan pääosissa ovat Daliah Lavi ja Christopher Lee. == Juoni == 1800-luvulla sadistinen aatelismies Kurt Menliff (Christopher Lee) terrorisoi perheenjäseniään. Hänet löydetään kuolleena, mutta pian hänen aaveensa palaa kummittelemaan linnansa asukkaille. == Näyttelijät == == Tuotanto == La frusta e il corpo kuvattiin Latiumin Tor Caldarassa, Italiassa noin 66 500 dollarin budjetilla. Kuvaukset alkoivat 3. heinäkuuta 1963 ja päättyivät 21. heinäkuuta. La frusta e il corpo kuvattiin Technicolor-menetelmällä. Elokuvan käsikirjoituksen olivat laatineet Ernesto Gastaldi, Ugo Guerra ja Luciano Martino. Elokuvan tuottajana toimi Federico Magnaghi. Christopher Leen äänen dubbasi toinen näyttelijä vaikka elokuva kuvattiin myös englanninkielisenä. == Julkaisu == Elokuva julkaistiin Italiassa nimellä La frusta e il corpo ja Ranskassa Le corps et le fouet. Englanninkielisissä maissa elokuvalla on monia nimikkeitä. Niitä ovat The Whip and the Body, The Way of the Body, Son of Satan, The Body and the Whip, What (tai What!) ja Night Is the Phantom. Nimikettä The Whip and the Flesh käytetään kansainvälisesti. La frusta e il corpo sai ensimmäisen ensi-iltansa kotimaassaan Italiassa 29. elokuuta vuonna 1963. Toisessa kotimaassaan Ranskassa elokuva ilmestyi teattereihin vasta 26. tammikuuta vuonna 1966. Isossa-Britanniassa elokuva sai ensi-iltansa helmikuussa vuonna 1965 ja Yhdysvalloissa 10. joulukuuta 1965. La frusta e il corpo on julkaistu videolle ja DVD:lle.> == Vastaanotto == La frusta e il corpo tuotti kotimaassaan Italiassa yli 72 miljoonaa liiraa. Elokuvalla on Rotten Tomatoes -sivustolla 71 prosentin "tuore"-arvosana seitsemän arvostelun perusteella. Elokuvakriitikko Leonard Maltin siteerasi elokuvaa sanoin "kenties kauhumaestro Bavan paras elokuva, oikukas, kaunis ja petollisen yksinkertainen." == Lähteet == == Aiheesta muualla == * * * La frusta e il corpo Rotten Tomatoesissa Luokka:Vuoden 1963 italialaiset elokuvat Luokka:Italialaiset kauhuelokuvat
Elizabeth Hand

Elizabeth Hand (29. maaliskuuta 1957 Yonkers, New York) on yhdysvaltalainen kirjailija. == Suomennetut teokset == * * Luokka:Yhdysvaltalaiset tieteiskirjailijat Luokka:Yhdysvaltalaiset rikoskirjailijat Luokka:Yhdysvaltalaiset kriitikot Luokka:Elävät henkilöt Luokka:Vuonna 1957 syntyneet
Candy (Robbie Williamsin kappale)

Candy on Robbie Williamsin yhdeksännelle studioalbumille, Take the Crownille julkaistu single. Se julkaistiin albumin ensimmäisenä singlenä maailmanlaajuisesti 11. syyskuuta 2012. Kappaleen on sanoittanut Williams, Gary Barlow ja Terje Olsen, sekä tuottanut Jacknife Lee. "Candy" on myönteinen pop-kappale ja sanoituksellisesti se kertoo tytöstä, joka ajattelee olevansa mahtava. Single sai myönteisen vastaanoton kriitikoilta, jotka sanoivat sen olevan tarttuva radiohitti. Jotkut kriitikot kuitenkin huomauttivat, että se ei loppujen lopuksi tee kummempaa vaikutusta. Kaupallisesti single oli menestys, sijoittuen Britannian singlelistan huipulle, samalla kun se sijoittui kymmenen parhaan joukkoon Itävallassa, Saksassa, Irlannissa, Alankomaissa ja monissa muissa valtioissa. Musiikkivideon ohjasi Joseph Kahn ja se julkaistiin 10. syyskuuta 2012. Videolla Robbie esittää suojelusenkeliä, joka aiheuttaa erilaisia ongelmia samalla kun yrittää suojella kaunokaista. Huolimatta vaaleanpunaiseen pukuun pukeutumisesta laulaja on näkymätön hänen kohteelleen, jota näyttelee Skins-sarjassa näyttelevä Kaya Scodelario. == Raitalista == Digital Download * 1. "Candy" 3:21 Digital EP * 1. "Candy" 3:21 * 2. "Candy" (Max Sanna & Steve Pitron Remix) 6:52 * 3. "Candy" (Major Look Remix) 4:26 * 4. "Candy" (More Candy) 7:07 CD Single * 1. "Candy" 3:21 * 2. "Candy" (Max Sanna & Steve Pitron Remix) 6:56 == Tekijät == * laulu - Robbie Williams * tuottaja - Jacknife Lee * sanoitukset - Gary Barlow, Robbie Williams, Terje Olsen * sävellys - Gary Barlow * levy-yhtiö - Universal Records == Listat == Listat (2012) Sija Itävalta 4 Belgia (Flanderi) 21 Belgia (Vallonia) 9 Kroatia 1 Tšekki 2 Tanska 10 Eurooppa 1 Ranska 14 Suomi 5 Saksa 3 Unkari 6 Islanti 12 Irlanti 2 Israel 6 Italia 2 Japani 39 Libanon 6 Luxemburg 5 Meksiko 4 Alankomaat 1 Uusi-Seelanti 18 Norja 10 Skotlanti 1 Slovakia 23 Espanja 21 Ruotsi 9 Sveitsi 8 Ukraina 12 Iso-Britannia 1 == Lähteet == Luokka:Robbie Williamsin kappaleet Luokka:Vuoden 2012 kappaleet
La cripta e l’incubo

La cripta e l’incubo (; ) on Camillo Mastrocinquen ohjaama italialais- espanjalainen kauhuelokuva vuodelta 1964. Kauhuelokuvan pääosissa ovat Christopher Lee ja Adriana Ambesi. Crypt of the Vampire kertoo kreivi Karnsteinin (Lee) Laura-tyttärestä (Ambesi), jota alkaa riivata muinaisen pahan noidan henki. Pian tämän jälkeen alkaa tapahtua salaperäisiä murhia... Elokuvan käsikirjoituksen olivat laatineet Tonino Valerii ja Ernesto Gastaldi Sheridan Le Fanun romaanin Carmilla pohjalta. Elokuvan tuottajana toimi Mario Mariani. La cripta e l’incubo kuvattiin Balsoranon linnassa, Abruzzon L'Aquilassa, Italiassa. Elokuvasta käytetään myös nimiä Crypt of the Vampire ja Terror in the Crypt. La cripta e l’incubo sai ensi-iltansa kotimaassaan Italiassa 27. toukokuuta vuonna 1964. Toisessa kotimaassaan Espanjassa elokuva sai ensi-iltansa vasta 1. elokuuta vuonna 1966. La cripta e l’incubo tuotti Espanjassa noin 5 miljoonaa pesetaa. La cripta e l’incubo on julkaistu videolle ja DVD:lle. == Näyttelijät == == Lähteet == == Aiheesta muualla == * * Luokka:Vuoden 1964 italialaiset elokuvat Luokka:Vuoden 1964 espanjalaiset elokuvat Luokka:Espanjalaiset kauhuelokuvat Luokka:Italialaiset kauhuelokuvat
PTU

PTU voi tarkoittaa seuraavia: * PTU, Pihlavan Työväen Urheilijat * PTU (Power Transfer Unit), voimansiirtoyksikkö * PTU (Police Tactical Unit), Johnnie Ton ohjaama elokuva vuodelta 2003
PiPS

PiPS voi tarkoittaa seuraavia urheiluseuroja: *Piikkiön Palloseura *Pieksämäen Pallo-Sepot
FC Kirkkonummi

FC Kirkkonummi (FCK) on kirkkonummelainen jalkapalloseura. Seura aloitti kokonaan uutena seurana toimintansa vuoden 2019 alusta.Se jatkoi tyttö- ja naisjalkapalloiluun erikoistuneen AC Kirkkonummi sekä Kyrkslätt IF:n ja Masalan Kisan jalkapallojaostojen toimintaa. Seurassa oli perustamishetkellä yhteensä noin 1 200 lisenssipelaajaa. FC Kirkkonummen miesten edustusjoukkue pelaa Kolmonen (jalkapallo). == Lähteet == == Aiheesta muualla == * Seuran kotisivut Luokka:Suomalaiset jalkapalloseurat Luokka:Kirkkonummelaiset urheiluseurat Luokka:Vuonna 2019 perustetut urheiluseurat
Il castello dei morti vivi

Il castello dei morti vivi (; ) on vuonna 1964 ensi-iltansa saanut Luciano Riccin ohjaama italialais-ranskalainen kauhuelokuva, jonka pääosissa ovat Christopher Lee, Gaia Germani, Philippe Leroy, Mirko Valentin ja Donald Sutherland. Elokuvaa on levitetty myös nimillä Castle of the Living Dead ja Crypt of Horror. Kauhutrillerin käsikirjoituksesta vastasivat Lorenzo Sabatini ja Michael Reeves. Elokuvan tuottajana oli Paul Maslansky. Elokuva kuvattiin Latiumin Roomassa ja Viterbossa, Italiassa. Kuvauspaikkoina olivat muun muassa Bomarzo ja Odescalchin linna. Il castello dei morti vivi sai ensi-iltansa Italiassa 5. elokuuta vuonna 1964. Il castello dei morti vivi on julkaistu videolle ja DVD:lle. == Näyttelijät == == Aiheesta muualla == * * * * Il castello dei morti vivi TCM Movie Databasessa * Il castello dei morti vivi Horror Viewissä Luokka:Vuoden 1964 italialaiset elokuvat Luokka:Vuoden 1964 ranskalaiset elokuvat Luokka:Ranskalaiset mustavalkoelokuvat Luokka:Ranskalaiset kauhuelokuvat Luokka:Italialaiset kauhuelokuvat Luokka:Italialaiset mustavalkoelokuvat
Dagfinn Hauge

Dagfinn Hauge (14. heinäkuuta 1908 Bergen – 14. maaliskuuta 2007 Larvik) oli norjalainen piispa.Store Norske Leksikon: Dagfinn Hauge Hän toimi Tunsbergin hiippakunnan johdossa Norjan luterilaisessa kirkossa vuosina 1962–1978. Haugesta tuli Norjan kristillisen nuorisoliiton pääsihteeri vuonna 1948. Vuosina 1954–1961 hän toimi Luthersk Kirketidende -lehden päätoimittajana ja vuosina 1965–1974 Menighetsfakultetetin johtokunnan puhemiehenä.Store norske leksikon: Dagfinn Hauge Hauge myös istui lyhyesti Oslon kaupunginvaltuustossa. == Lähteet == Luokka:Norjalaiset piispat Luokka:Vuonna 1908 syntyneet Luokka:Vuonna 2007 kuolleet
Varkauden Työväen Palloilijat

Varkauden Työväen Palloilijat (VarTP) oli vuosina 1939–2000 toiminut palloilulajien erikoisseura Varkaudesta. Sen lajeihin kuuluivat jalkapallo, jääpallo ja jääkiekko. VarTP yhdistyi vuonna 2000 Warkauden Pallo -35:n jalkapallojaoston kanssa Warkauden Jalkapalloklubiksi. == Historia == VarTP: perustivat toukokuussa 1939 Varkauden Tarmosta eronneet palloilijat. Tarmon muiden lajien edustajien mielestä palloilujaosto vei liian suuren osan seuran varoista, ja toisen seuran perustamista pidettiin välttämättömänä. Uuden seuran lajeihin kuului jää- ja jalkapallon lisäksi myös pesäpallo. Varkauden Työväen Palloilijoiden väreiksi tulivat punainen ja vihreä, ja vuoteen 1948 saakka asti se käytti lyhennettä VTP. Seuran toiminta keskittyi aluksi kesäisin Joutenlahden urheilukentälle ja talvisin Huruslahden jäälle. === Jalkapallo === Jalkapallossa VarTP pelasi Mestaruussarjassa vuonna 1945, jolloin Suomen mestaruus ratkottiin cup-muotoisena Palloliiton ja Työväen Urheiluliiton seurojen kesken. Joukkue putosi heti avauskierroksella hävittyään Kuopion Palloseuralle maalein 0-3. Toiseksi korkeimmalla sarjatasolla Suomensarjassa VarTP esiintyi vuonna 1948 sekä Ykkösessä kausina 1997 ja 1998. Kakkosessa seura pelasi vuodet 1992–1996 sekä 1999–2000. TUL Cupin finaaliin joukkue selvisi vuosina 1993 ja 1998, mutta hävisi molemmilla kerroilla FC Jazzille. === Jääpallo === 1940-luvulla seuran valtalaji oli jalkapallon ohella jääpallo, jossa VarTP selvisi kolme kertaa TUL:n loppuotteluun. Se hävisi finaalissa kahdesti Turun Pyrkivälle (1946 ja 1949) ja kerran Viipurin Tovereille (1945). Jääpallon SM-sarjassa VarTP kaudet 1945, 1953 sekä 1966. === Jääkiekko === Uudeksi menestyslajiksi nousi 1970-luvulla jääkiekko. Jääkiekkotoiminta oli aloitettu vuonna 1959 Varkauden Kiekko- Salamien nimellä, mutta jo 1963 jääkiekkoilijat siirtyivät takaisin emoseuran suojiin. VarTP pelasi parhaimmillaan II-divisioonassa ja selviytyi vuosina 1978 ja 1979 I-divisioonan karsintoihin. TUL:n jääkiekkomestaruuden seura voitti vuonna 1977. == Lähteet == * Varkauden Työväen Palloilijoiden historiikki 1939–1979 * RSSSF, Finland – Divisional Movements Luokka:Varkautelaiset urheiluseurat Luokka:Entiset suomalaiset jalkapalloseurat Luokka:Entiset suomalaiset jääpalloseurat Luokka:Entiset suomalaiset jääkiekkoseurat Luokka:Vuonna 1939 perustetut urheiluseurat Luokka:Suomen Työväen Urheiluliiton jäsenseurat
Sporting Club Raisio

Sporting Club Raisio on vuonna 1995 perustettu jalkapalloseura Raisiosta. Seuran miesten edustusjoukkue pelaa Suomen Palloliiton Turun piirin Kutosessa. == Naisten joukkue == SC Raision naisjoukkue pelasi vuodet 2001–2007 Naisten Liigassa. Seura nousi korkeimmalle sarjatasolle saatuaan liigasta luopuneen Turun Pyrkivän paikan. SC Raisio lopetti joukkueen toiminnan taloudellisista syistä kauden 2007 jälkeen. == Saavutukset == *Naisten SM-pronssia 2003 == Entisiä pelaajia == * Tinja-Riikka Korpela * Katri Lehtoranta * Minna Meriluoto * Tiia Tikkanen * Anna Westerlund == Lähteet == *Suomen Palloliitto – Turun piiri *Yhdistysrekisteri *RSSSF, Finland - List of Women League First Level Tables === Viitteet === == Aiheesta muualla == *Sporting Club Raision kotisivut Luokka:Raisiolaiset urheiluseurat Luokka:Suomalaiset jalkapalloseurat Luokka:Suomalaiset futsalseurat Luokka:Vuonna 1995 perustetut urheiluseurat
Henry Lionel Lawrence

Henry Lionel (H. L.) Lawrence (22. huhtikuuta 1908 Lontoo, Britannia – kesäkuu 1990 Essex, Britannia) oli brittiläinen fantasiakirjailija. Hänen romaaninsa The Children of light pohjalta on Joseph Losey ohjannut elokuvan Kirotut, jonka ensi-ilta oli 1963. == Suomennetut teokset == * The Children of Light ** Valkeuden lapset, suom. Panu Pekkanen. WSOY, 1962. Korppisarja; 16 * The Sparta medallion, kaksi suomennosta: ** Spartan merkki, suom. Panu Pekkanen. WSOY, 1962. Korppisarja; 17 ** Peli on lopussa, suom. U. Maajärvi. Vaasa oy, 1971. Agentti-sarja; 34 == Lähteet == Luokka:Brittiläiset fantasiakirjailijat Luokka:Vuonna 1908 syntyneet Luokka:Vuonna 1990 kuolleet
Music Hall and Varieties

Music Hall and Varieties on brittiläistä music hall- ja varietee-perinnettä esittelevä live-taltionti vuodelta 1970. Konserttipaikkana on Tiffany's Basildonissa. Illan puheenjohtajana ja isäntänä on herra Charles Simon ja pianoforten ääressä laulutaiteilijoita säestämässä on neiti Zena Cooper. Levyn on julkaissut Plexium Records ja osallisena on myös Mecca Limited. == Kappaleet == Laulujen kustannusyhtiö on Francis Day & Hunter ellei toisin ole mainittu. ; Sivu 1 Splinters and Danny: # I'll Be Your Sweetheart (Dacre) Feldman # Roamin' in the Gloamin' (Lauder) # I Belong to Glasgow (Fyffe) # Any Old Iron (Collins / Shepherd) Darewski # Daddy Wouldn't Buy Me a Bow-Wow (Tabrar) neiti Julie Fisher: # Who's Your Lady Friend (Worton / Lee) Feldman # Burlington Bertie (Hargreaves) Lawrence Wright # Dolly Grey (Barnes) Darewski \---- ; Sivu 2 neiti Terry Day: # Row, Row, Row (Jerome / Monaco) # Get Out and Get Under (Clark / Leslie / Abrahams) # Carolina in the Morning (Kahn / Donaldson) # Babyface (Davis / Akst) # Toot, Toot, Tootsie Goo'bye (Kahn / Erdman / Russo) # Waiting for the Robert E. Lee (Gilbert / Muir) Splinters and Danny: # When Father Papered the Parlour (Weston / Barnes) # Don't Dilly Dally on the Way (Collins / Leigh) Feldman # Maybe It's Because I'm a Londoner (Gregg) herra Bryan Johnson: # When the Red, Red Robin Comes Bob, Bob, Boppin' Along (Woods) # The Holy City (Weatherly) Trad. == Lähteet == * Eri esittäjiä LP Music Hall and Varieties (Plexium Records PXMS 1007) 1970 Luokka:Vuoden 1970 konserttitallenteet Luokka:Brittiläiset albumit
Päivärinteen parantola

Päivärinteen parantola oli vuosina 1930–1932 Oulujoen rantaan rakennettu 160-paikkainen keuhkotautiparantola Päivärinteen kylässä MuhoksellaManninen 1998, s. 117.. Jussi ja Toivo Paatelan suunnittelema sairaala kuuluu Museoviraston valtakunnallisesti merkittävien rakennettujen kulttuuriympäristöjen luetteloon. Jatkosodan aikana 1941–1944 sairaalassa toimi suomalaisten Sotasairaala 32:n (lyhenne SotaS 32) sivupiste pääpaikan ollessa Kontinkankaan sairaalassa Oulussa. Tuberkuloosin hoidon parantuminen vähensi sairaansijojen tarvetta keuhkotautiparantoloissa. Vuonna 1970 Päivärinteelle avattiin sisätautiosasto ja seuraavana vuonna parantolan nimi muutettiin Päivärinteen sairaalaksi. Joulukuussa 1972 sairaalassa avattiin reumatautiosasto. Keuhkotautipotilaiden osuus oli kuitenkin vielä 1980-luvun alussa yli puolet sairaalapaikoista. Vuonna 1984 Päivärinteen sairaala vuokrasi Oulun yliopistollisen sairaalan käyttöön 40 sairaansijaa.Manninen 1998, s. 164–165. Päivärinteen sairaala siirrettiin osaksi Pohjois-Pohjanmaan sairaanhoitopiiriä vuonna 1991Manninen 1998, s. 228.. Sairaalassa hoidettiin keuhko- ja reumapotilaita. Joulukuussa 1993 sairaanhoitopiirin liittovaltuusto teki päätöksen Päivärinteen sairaalan toiminnan lopettamisesta, ja sairaala suljettiin keväällä 1994.Manninen 1998, s. 238. Vuodesta 2001 Mikeva Oy on tarjonnut Päivärinteen sairaalan tiloissa palvelukotiasumista kehitysvammaisille sekä päihde- ja mielenterveyskuntoutujille. Lisäksi Päivärinteellä toimii Mehiläinen-konserniin kuuluva lastensuojelun erikoisyksikkö Leivokoti. == Rakennukset == Funktionalistista sairaalarakennusta on laajennettu 1950-luvulla. Viisikerroksinen sairaalarakennuksen Oulujoen puoleinen osa ja lounaispääty ovat alkuperäisessä asussaan. 1930-luvun alussa rakennettiin myös 1920-luvun klassisismia edustava entinen ylilääkärin asunto. Jaakko Paatelan suunnittelemat henkilökunnan asuintalot valmistuivat vuonna 1959. == Lähteet == * === Viitteet === == Aiheesta muualla == * "Muhoksen linna" Päivärinne, Kansan kuvalehti, 28.10.1932, nro 44, s. 20, Kansalliskirjaston digitaaliset aineistot Luokka:Parantolat Luokka:Muhoksen rakennukset ja rakennelmat Luokka:Suomen sairaalat Luokka:Valtakunnallisesti merkittävät rakennetut kulttuuriympäristöt Suomessa
Rock DJ

Rock DJ on Robbie Williamsin neljännelle studioalbumille, Sing When You’re Winningille 31. heinäkuuta 2000 julkaistu single. Singlellä on voimakkaita viittauksia Barry Whiten vuoden 1977 kappaleesta "It's Ecstasy When You Lay Down Next to Me" ja sillä on samanlaisuuksia myös A Tribe Called Questin singlen "Can You Kick It?" kanssa sekä lainauksia Snoop Doggin Lodi Dodista. "Rock DJ" oli neljänneksi myydyin single Isossa-Britanniassa vuonna 2000. == Raitalista == UK CD single * 1. "Rock DJ" – 4:15 * 2. "Talk to Me" – 3:28 * 3. "Rock DJ" (Player One Remix) – 5:34 UK DVD single * 1. "Rock DJ" (music video) * 2. "Rock DJ" (The Making Of) == Listat == Listat (2000) Sija Iso-Britannia 1 Irlanti 1 Uusi-Seelanti 1 Italia 3 Australia 4 Itävalta 7 Norja 8 Saksa 9 Sveitsi 9 Hollanti 6 Suomi 15 Belgia (Wallonia) 16 Belgia (Flanders) 18 Ruotsi 18 Kanada 22 Yhdysvallat Hot Dance Club Play 24 Ranska 40 Listat (2000–2009) Sija UK Top 100 Songs of the Decade 41 == Palkinnot/Myynnit == Valtio Palkinto Myynnit Australia Platinaa 70,000+ Uusi-Seelanti Kultaa 7,500+ United Kingdom Platinaa 635,000+ == Lähteet == Luokka:Robbie Williamsin kappaleet Luokka:Vuoden 2000 kappaleet
Keitani Graham

Keitani Graham (1. helmikuuta 1980 Kealakekua, Havaiji – 6. joulukuuta 2012 Chuuk)Keitani Graham, Olympic wrestler and hero to Micronesians, dies oli mikronesialainen kreikkalais-roomalaisen tyylin painija. Hän kilpaili vuoden 2012 kesäolympialaisissa Lontoossa ja jäi 84 kg -sarjassa 20. sijalle eli viimeiseksi.Keitani Graham Biography and Olympic Results | Olympics at Sports-Reference.com Graham oli harjoitellut olympialaisia varten Oahulla. Chuukin kuvernööri Johnson Elimo on hänen serkkunsa. Graham johti Chuukilla Ship/Hoops-järjestöä, jonka tavoitteena on koulutus- ja urheilumahdollisuuksien luominen lapsille. Hän kuoli 32-vuotiaana; hänen tiedettiin saaneen sydänkohtauksen. == Lähteet == Luokka:Mikronesialaiset painijat Luokka:Vuonna 1980 syntyneet Luokka:Vuonna 2012 kuolleet
Knots Landing

Knots Landing on yhdysvaltalainen saippuaooppera. Yhdysvalloissa sitä esitettiin 27. lokakuuta 1979 alkaen. Tapahtumat sijoittuvat Los Angelesin kuvitteelliselle esikaupunkialueelle Kaliforniassa. Sarja keskittyy seuraamaan neljän samassa naapurustossa asuvan avioparin elämää ja tapahtumia. Pohjimmiltaan se on kohtauksia avioliitosta -tyyppinen draamasarja, juonenkäänteisiin lisättiin myös raiskaus, murha, kidnappaus, salamurha, huumeiden salakuljetus, juonittelua liike-elämässä ja rikosten selvittelyä. Sarjaa kuvattiin 14 tuotantokautta ja 344 jaksoa, kukin pituudeltaan 47–50 minuuttia. Viimeinen jakso esitettiin Yhdysvalloissa 13. toukokuuta 1993. Suomessa sarjaa esitettiin Helsinki Televisiossa 1980-luvulla. Knots Landing on Dallas-televisiosarjan spin-off. Knots Landingin roolihenkilö Gary Ewing on Dallasin Ewingien perheen keskimmäinen poika. Alkoholisoitunut Gary on perheen musta lammas jota hänen isänsä Jock ja isoveli J.R. eivät kohtele tasavertaisesti. Turvaa hakeva Gary tapaa teini-ikäisenä Valenen ja he avioituvat, mutta liitto kariutuu myöhemmin. Gary ja Valene saavat kuitenkin sitä ennen tyttären, Dallas-sarjan Lucy Ewingin. Luokka:Saippuasarjat Luokka:Yhdysvaltalaiset televisiosarjat
Porkarpaatti

Porkarpaatit olivat alkujaan kalastukseen käytettäviä paatteja, jotka olivat porkarien eli kalatukkukauppaan erikoistuneiden porvarien omistamia. Porkarit purjehtivat niillä myymään kalasaaliitaan.http://www.uudenkaupunginsanomat.fi/uutiset/242400.html == Porkarpaatti == Laivamallin alkuperä on jo ensimmäiseltä vuosituhannelta. Tyyli on tunnettu Pohjois-Euroopassa alueella, joka ulottuu Atlantin rannikolta kaikkiin Itämeren maihin. === Porkarpaatti Eufrosyne === Eufrosyne oli Rauman meripartiolippukunnan Myrskypoikien porkarpaatti, jolla partiolaiset purjehtivat vuosina 1946–52. === Porkarpaatti Santtio === Pyhärannan Santtion kylän lippulaiva on replika Eufrosyne – paatista. Raumalainen puulaivojen asiantuntija Heikki Jose Kivinen ja purjehtijaveteraani Aake Fagerström ehdottivat Eufrosyneä replika-aluksen esikuvaksi. Eufrosynen piirustuksia ei löytynyt. Paatista oli kuitenkin paljon kuvia, mikä auttoi replikan suunnittelussa. Lisäksi raumalaiset Kivinen ja Fagerström olivat purjehtineet Eufrosynellä ja muistivat sen pienimmätkin yksityiskohdat. Kivinen suunnitteli replikan. Laivanrakennusinsinööri Tommi Korte teki runkopiirustuksen Raimo Majaman avustuksella. Santtio-porkarpaatin rakentamisessa kunnioitettiin alkuperäistä rakennetta niin pitkälle kuin se oli mahdollista. Santtion kyläyhdistys aloitti porkarpaattinsa suunnittelun vuonna 1997, ja se kastettiin heinäkuussa 2011. Projektin toteutus ja suunnittelu maksoi noin 100 000 euroahttp://www.ts.fi/uutiset/kotimaa/390959/Porkarpaatti+palasi+Itamerelle . Kolmimastoisen porkarpaatin pituus on 8,60 metriä ja leveys 3,20 metriä. Seilien yhteispinta-ala on 45 m² ja mastot ovat n. 8,80 metriä korkeat vesirajasta mitattuna. Syväyslukema on 1 metri. Purjeet ovat priistankoseilejä. == Lähteet == * Rouhio, Antti (7.3.2004). ”Porkarpaatilla pasutuksen aika”. * Matti Nurmi ja Esa Urhonen, "Porkarpaatti lippulaivana", Santtioseura ry., 2014 == Aiheesta muualla == * Lounaissaariston talonpoikaisveneet * Raumakuvasto * Santtio * Suomen merimuseo * Åbo Akademi Luokka:Veneet Luokka:Rauman historia Luokka:Pyhäranta
Paramore (albumi)

Paramore on yhdysvaltalaisen rockyhtyeen Paramoren neljäs studioalbumi, joka julkaistiin huhtikuussa 2013. Se on yhtyeen ensimmäinen albumi sen jälkeen, kun sen perustajajäsenet Josh ja Zac Farro jättivät yhtyeen. == Taustaa == Vuotta ennen albumin julkaisua, huhtikuussa 2012, yhtyeen laulaja Hayley Williams ilmoitti albumin tuottajaksi Justin Meldal-Johnsenin. Kesällä kerrottiin, että rummut albumille äänittää Ilan Rubin. Albumin äänitykset valmistuivat marraskuun alussa 2012. Joulukuussa yhtye kertoi uuden albuminsa nimen, julkaisupäivän, sekä ensimmäisen singlen nimen, ”Now”, joka julkaistiin tammikuussa 2013. Toisena singlenä albumilta julkaistiin kappale ”Still Into You”. Paramore esitti kappaleen ensimmäisen kerran 13. maaliskuuta 2013 SXSW:ssä, ja lisäsi seuraavana päivänä kappaleen lyriikkavideon YouTubeen. 27\. maaliskuuta 2013 Paramore julkaisi 90-sekunnin pituiset näytteet jokaisesta albumin kappaleesta. == Julkaisu == Albumi debytoi Yhdysvaltain Billboard 200 -listan ykkössijalla. Sitä myytiin ensimmäisen viikon aikana 106 000 kappaletta. Albumi nousi Suomen virallisen listan sijalle 10. ==Kappaleet== == Kokoonpano == * Hayley Williams – laulu, piano * Jeremy Davis – basso, kosketinsoittimet * Taylor York – kitara, rummut, lyömäsoittimet == Arvostelut == * Desibeli.net: Paramore: Paramore Viitattu 29.9.2022. * AbsolutePunk: AbsolutePunk * Allmusic: Allmusic review * Alternative Press: Alternative Press * Kaaoszine: 4/10Paramore – Paramore Viitattu 4.12.2022. * Metacritic: 81/100Metacritic aggregate * Sputnikmusic: Sputnikmusic == Lähteet == Luokka:Vuoden 2013 albumit Luokka:Paramoren albumit
Foz do Arelho

Foz do Arelho on rantakaupunki Oesten maakunnassa Keski-Portugalissa lähellä Caldas da Rainhan kaupunkia. Sen pinta-ala on 9,4 km². Kaupungissa asui 1 339 ihmistä vuonna 2011. Kaupunki on muodostunut paikalle, jossa Rio Arnóia -joki laskee Atlanttiin. Merenkäynti nostaa joen suulle hiekkaa, jolloin lahden suu pyrkii jatkuvasti sulkeutumaan. Joen suu onkin muodostunut järveksi (Lagoa de Óbidos). Rantaelämää voi viettää samalla luonnonhiekalla joko valtameren puolella tai järven puolella. ==Lähteet== ==Aiheesta muualla== * Foz do Arelho Virtual Luokka:Portugalin kaupungit Luokka:Oeste Luokka:Região Centro
Oklahoman yliopisto

Oklahoman yliopisto on julkinen yliopisto Normanissa, Oklahoman osavaltiossa Yhdysvalloissa. Yliopisto on perustettu vuonna 1890, ja vuonna 2021 siellä opiskeli yli 30 000 opiskelijaa. Oklahoman yliopisto toimii kolmella kampuksella, Normanin lisäksi Oklahoma Cityssä ja Tulsassa, joissa molemmissa on lääketieteen opetusta. NCAA:n alaisessa yliopistourheilussa yliopistoa edustavat Oklahoma Soonersin nimellä kulkevat joukkueet. Vahva edustus yliopistolla on perinteisesti ollut etenkin amerikkalaisessa jalkapallossa. Kiinalainen ARWU-yliopistoranking arvioi yliopiston tieteellisten näyttöjen perusteella maailman huippuyliopistojen listan 2021 sijaluokkaan 501-600. Oklahoman yliopisto on yksi joka toinen vuosi jaettavan kirjallisuuden Neustadt-palkinnon rahoittajista palkinnon nimikkosuvun ohella. Palkinnon välivuosina yliopisto ja sen julkaisema kirjallisuuslehti World Literature Today on valinnut jonkun elävän espanjaksi tai ranskaksi kirjoittavan nykykirjailijan, joka pitää yliopistossa luentoja ja seminaareja kahden viikon ajan. Tätä toimintaa on rahoittanut Buterbaugh-suku. ==Lähteet== ==Aiheesta muualla== Luokka:Oklahoman yliopistot ja korkeakoulut
Jääpallon Maakuntasarja 1962

Jääpallon Maakuntasarja pelattiin kaudella 1961-1962 kahden välivuoden jälkeen, kun jääpallosarjoissa palattiin vanhaan kolmiportaiseen järjestelmään. Sarja jaettiin viiteen lohkoon, ja Suomensarjaan nousi yhteensä kuusi joukkuetta. Osallistuvia joukkueita oli 18. == Maakuntasarja == === 1. lohko === Joukkue O V T H Maalit P Tolkis Bollklubb 5 5 0 0 22-8 10 Dicken 5 3 0 2 27-19 6 Torpan Pojat 5 3 0 2 17-13 6 Kulosaaren Vesta 5 3 0 2 17-22 6 Lohjan Kisa-Veikot 5 1 0 4 19-22 2 Pohjois-Haagan Urheilijat 5 0 0 5 12-30 0 === 2. lohko === Joukkue O V T H Maalit P Ylävuoksen Palloseura 2 2 0 0 16-3 4 Vuoksenniskan Vesa 2 0 0 2 3-10 0 Kotkan Palloseura Keskeytti sarjan Keskeytti sarjan Keskeytti sarjan Keskeytti sarjan Keskeytti sarjan Keskeytti sarjan === 3. lohko === Joukkue O V T H Maalit P Savonlinnan Pallokerho 4 4 0 0 34-12 8 Nurmeksen Sepot 4 2 0 2 19-20 4 Joensuun Palloseura 4 0 0 4 11-32 0 === 4. lohko === Joukkue O V T H Maalit P Ilves-Kissat 4 4 0 0 44-3 8 Haapamäen Pallo-Pojat 4 2 0 2 16-33 4 Suolahden Urho 4 0 0 4 9-33 0 === 5. lohko === Joukkue O V T H Maalit P Tornion Pallo-47 4 4 0 0 22-6 8 Kemin Palloseura 4 2 0 2 14-14 4 Veitsiluodon Kisaveikot 4 0 0 4 5-21 0 ==Lähteet== Luokka:Jääpallon Maakuntasarja Luokka:Vuoden 1962 jääpallo
Juovamonnit

Juovamonnit (Bagridae) on monnikaloihin kuuluva heimo. Heimon lajeja tavataan makeista vesistä Afrikasta ja Aasiasta. ==Lajit ja anatomia== Varhaisimmat juovamonnien heimoon kuuluvien lajien fossiilit on ajoitettu paleoseenikaudelle. Fossiileja tunnetaan 11 lajia neljässä suvussa. Nykyään elävien juovamonnilajien määrä vaihtelee eri lähteissä. Lähteestä riippuen juovamonnit jaetaan 18-30 sukuun ja 170-210 lajiin. Heimon kalojen sukulaisuus muihin monnikalojen heimoihin ja heimon monofyleettisyys on epävarma. Aikaisemmin juovamonnien heimoon kuuluneita lajeja on siirretty buurimonnien (Austroglanididae) ja kissamonnien (Claroteidae) heimoihin. Juovamonnit ovat ruumiinrakenteeltaan usein pitkulaisia kaloja, joille ovat tyypillisiä piirteitä selkäevän kookas piikki, suuri rasvaevä sekä usein voimakkaasti haarautunut pyrstöevä. Kuonossa on 4 paria viiksisäikeitä. Yleensä juovamonnit kasvavat noin 30 cm pitkiksi mutta suurimmat lajit, kuten niilijuovamonni (Bagrus docmak) ja Chrysichthys grandis voivat saavuttaa 1,5-2 m pituuden. Eräät pienemmät lajit ovat värikkäitä ja juovikkaita ja niitä pidetään joskus akvaarioissa. Tällaisia ovat esimerkiksi mustalansettimonni (Bagrichthys hypselopterus) ja kultajuovamonni (Mystus vittatus). ==Levinneisyys== Juovamonnilajeja tavataan makeista vesistä, ja eräitä kaloja myös murtovesistä. Afrikassa elää yksi suku Bagrus, jonka lajeja tavataan Saharan eteläpuolisesta Afrikasta ja Aasiassa eläviä lajeja tavataan Tigris- ja Eufrat-joista sekä laajalta alueelta Etelä-Aasiasta Japaniin ulottuvalta vyöhykkeeltä. Eräät suurimmista lajeista ovat tärkeitä ruokakaloja. ==Lähteet== Luokka:Monnikalat
Salir do Porto

Salir do Porto on rantakaupunki Keski-Portugalissa Oesten maakunnassa lähellä Caldas da Rainhaa. Siellä on 770 asukasta ja kaupungin pinta-ala on 9,9 km². Rio Alfeizerão-joki laskee kaupungin kohdalla São Martinhon lahteen. Paikalla on myös da Alfândega-linnakkeen rauniot. Lahden eteläosaan on muodostunut dyynejä, jotka ovat lähes 50 m korkeita. Lahden pohjoisosan lomanviettoalue on nimeltään São Martinho do Porto. Hotellialueen reunassa sijaitsee myös ulkoilualue Jardim da Praça Engenheiro Frederico Ulrich. Satamakatu Rua Cândida dos Reis johtaa lahden suulle, jossa on kalasatama sekä myös meren puolelle louhittu kapea tunneli. Hallinnollisesti Salir do Porto kuuluu Alcobaçan kuntaan. Kaupunkiin pääsee junalla Oeste-ratalinjaa pitkin (asemat Salir do Porto ja São Martinho do Porto). Luokka:Portugalin kaupungit Luokka:Oeste Luokka:Região Centro
Djurön kansallispuisto

Djurön kansallispuisto on kansallispuisto, joka sijaitsee Ruotsissa Djurön saariryhmällä Vänern-järvessä. Se sijaitsee Mariestadin kunnan alueella Länsi- Götanmaan läänissä. 2400 hehtaarin kokoinen alue muutettiin kansallispuistoksi vuonna 1991.Naturvårdsverket: Djurö, Västra Götalands län Kansallispuiston alueella ei ole enää vakituista asutusta ja myös Djurön majakka on miehittämätön. Asutusta on kuitenkin ollut alueella 1500-luvulta lähtien ja enimmillään saarella asui kolme perhettä. Saari oli joskus metsästys- ja eläinpuisto, jonka jäljiltä siellä elää edelleen kanta kuusipeuroja. ==Lähteet== ==Aiheesta muualla== * Sveriges nationalparker * Länsstyrelsen Västra Götaland Luokka:Ruotsin kansallispuistot Luokka:Mariestadin kunta Luokka:Vänernin saaret
Kauppakeskus Viisari

Kauppakeskus Viisari on vuonna 2008 avattuKauppakeskus Viisari, Metro.fi kauppakeskus, joka sijaitsee Varistossa Länsi-Vantaalla. Kauppakeskuksessa sijaitsevat muun muassa Asko, Kalustetalo, Isku ja Sotka. Viereisellä tontilla on Tokmanni. ==Myymälät== ===1. kerros=== *HopLop *Asko *Sotka *Café Viisari *Pisarameri ===2. kerros=== *Isku *Kalustetalo Vantaa *Matto.fi *Suomen Sänkytukku *Mattokymppi *Novart *Novafloor *Sohvapiste *Piscina *Suomen sähköpöytäpalvelu *Masku == Lähteet == == Aiheesta muualla == * Kauppakeskus Viisari Viisari Luokka:Varisto (Vantaa)
Hanna Kolb

Hanna Kolb (s. 21. elokuuta 1991) on saksalainen uransa lopettanut maastohiihtäjä. Kolb saavutti nuorten MM-kilpailuissa pronssia viestissä 2009 ja 2011. Alle 23-vuotiaiden MM-kilpailuissa hän voitti vapaan hiihtotavan sprintin maailmanmestaruuden 2012 ja sai pronssia perinteisen sprintissä 2013. Vancouverin olympialaisissa 2010 Kolb sijoittui perinteisen hiihtotavan sprintissä 25:nneksi. Oslon MM-kilpailuissa hän oli vapaan hiihtotavan sprintissä 59:s. Val di Fiemmen MM-kilpailuissa 2013 hän sijoittui perinteisen hiihtotavan sprintissä 23:nneksi ja vapaalla hiihdetyssä parisprintissä kahdeksanneksi. Hän oli 30:s sekä vapaan hiihtotavan sprintissä Sotšin olympialaisissa 2014 että perinteisen sprintissä Falunin MM-kilpailuissa 2015. Hän sijoittui Lahden MM-kilpailuissa 2017 vapaan hiihtotavan sprintissä 11:nneksi. Maastohiihdon maailmancupissa Kolb kilpaili ensimmäisen kerran Düsseldorfin vapaan hiihtotavan sprintissä joulukuussa 2009 sijoittuen 11:nneksi. Vuonna 2011 hän saavutti samassa kilpailussa saman sijoituksen. Kymmenen parhaan joukkoon hän sijoittui ensimmäisen kerran oltuaan kahdeksas Tour de Skihin kuuluneessa Toblachin vapaan hiihtotavan sprintissä tammikuussa 2012. Yksittäisessä maailmancup-kilpailussa hän oli samalla sijalla Liberecin perinteisen hiihtotavan sprintistä tammikuussa 2013. Hän on sijoittunut parhaimmillaan neljänneksi Tour de Skin vapaan hiihtotavan kilpailussa Val Müstairissa tammikuussa 2013. Yksittäisessä maailmancup-kilpailussa hän on ollut parhaimmillaan viides Toblachin vapaan hiihtotavan sprintissä joulukuussa 2015. Parisprintissä Kolb sijoittui toiseksi Quebecissa joulukuussa 2012 Kolb lopetti uransa maastohiihtäjänä keväällä 2018. == Lähteet == Luokka:Saksalaiset maastohiihtäjät Luokka:Vuonna 1991 syntyneet Luokka:Elävät henkilöt
Jääpallon Maakuntasarja 1963

Jääpallon Maakuntasarja kaudella 1962-1963 pelattiin neljässä lohkossa, yhteensä viisi joukkuetta nousi seuraavaksi kaudeksi ylemmälle sarjatasolle. Osallistuvia joukkueita oli 17, näistä Helsingin Jalkapalloklubi oli kilpailun ulkopuolinen joukkue luovuttuaan suomensarjapaikastaan. HJK voitti lohkonsa mutta näin ollen se ei noussut suomensarjaan. == Maakuntasarja == === 1. lohko === Joukkue O V T H Maalit P Helsingin Jalkapalloklubi 7 7 0 0 65-19 14 Helsingin Palloseura 7 6 0 1 54-32 12 Pallokerho-35 7 5 0 2 37-26 10 Kulosaaren Vesta 7 3 1 1 33-34 7 Helsingin Kullervo 7 3 0 4 33-38 6 Herttoniemen Urheilijat 7 2 1 4 30-37 5 Lohjan Kisaveikot 7 2 0 5 31-47 4 Torpan Pojat 7 0 0 7 11-61 0 === 2. lohko === Joukkue O V T H Maalit P Tampereen Palloilijat 4 3 0 1 22-11 6 Kuusankosken Veto 4 1 1 2 12-16 3 Haapamäen Pallo-Pojat 4 1 1 2 9-16 3 === 3. lohko === Joukkue O V T H Maalit P Varkauden Pallo-Pojat 2 1 0 1 9-8 2 Vaajakosken Pallo 2 1 0 1 8-9 2 Uusinta: VarPP-VaPa 9-4 === 4. lohko === Joukkue O V T H Maalit P Veitsiluodon Vesat 4 3 0 1 15-6 6 Veitsiluodon Kisaveikot 4 2 1 1 17-12 5 Karihaaran Tenho 4 0 1 3 11-25 1 ==Lähteet== Luokka:Jääpallon Maakuntasarja Luokka:Vuoden 1963 jääpallo
Oskar Dickson

Oskar Dickson (1823–1897) oli ruotsalainen liikemies. Hän rahoitti useita tutkimusmatkoja, esimerkiksi Adolf Erik Nordenskiöldin matkoja. Hänen mukaansa on nimetty monia maantieteellisiä paikkoja, kuten Huippuvuorilla Dickson Bay ja Venäjällä Jeniseijoen suulla Diksonin satama.Otavan Iso tietosanakirja, Otava 1968, osa 2 p. 440 ==Lähteet== Luokka:Ruotsalaiset liikemiehet Luokka:Ruotsalaiset lahjoittajat Luokka:Ruotsin skotlantilaiset Luokka:Vuonna 1823 syntyneet Luokka:Vuonna 1897 kuolleet
Stefano Pittaluga

Stefano Pittaluga (2. helmikuuta 1887 Campomorone, Italia – 5. huhtikuuta 1931 Rooma, Italia) oli italialainen elokuvatuottaja ja -levittäjä, joka hallitsi 1920-luvulla lähes koko Italian elokuvateollisuutta. Hän oli myös ensimmäisenä tuomassa äänielokuvaa Italiaan. Pittaluga aloitti elokuvauransa vuonna 1914 elokuvien levittäjänä, ja hänellä oli yksityisoikeudet moniin italialaiselokuviin sekä muun muassa ranskalaisen Pathén elokuviin Piemonten alueella. Pittaluga laajensi pian yritystään ja hankki useita teattereita Genovasta. Hän omisti 1920 yli 200 teatterin ketjun pohjoisessa ja keskisessä Italiassa. Pittaluga piti yhtiönsä Unione Cinematografica Italiana -konsortion ulkopuolella ja pärjäsi näyttämällä ulkomaalaisia elokuvia.Molitero, s. 256–257. Pittaluga osti 1924 pienen UCI:n ulkopuolella pysyneen Fert-yrityksen ja alkoi tuottaa elokuvia, kuten viimeisiä osia suositulle Maciste-sarjalle. UCI ajautui 1927 konkurssiin, ja Pittalugan yhtiö hankki oikeudet UCI:n elokuvateattereihin, levitysverkostoon ja studioihin, joihin kuului myös Cinesin Rooman studiot. Pittalugan yhtiö hallitsikin tämän jälkeen lähes koko Italian elokuva-alaa. Pittaluga aloitti 1927 elokuvateattereidensa varustamisen äänentoistolaitteilla ja hankki RCA Photophone -äänityslaitteet Cinesin studioille. Hänen teattereissaan saikin ensi-iltansa yhdysvaltalainen Jazzlaulaja elokuva, ja Cinesin studioilla tehtiin ensimmäinen italialainen äänielokuva, La canzone dell’amore. Pittaluga aloitti myös ensimmäisen yksityisen teollisuuden yhteishankkeen fasistisen hallinnon kanssa. Benito Mussolini antoi 1927 Pittalugalle luvan levittää Lucen tuottamia dokumenttielokuvia ja uutiskatsauksia.Bondanella, s. 22–23. Pittaluga kuoli yllättäen 44-vuotiaana keväällä 1931 leikkauksen aiheuttamiin komplikaatioihin. Hän jätti jälkeensä laajan organisaation, joka jaettiin lopulta kahtia. Levitys- ja esitysoikeudet siirtyivät valtion omistamalle ENIC:lle. Studiot puolestaan siirtyivät pankkiiri Ludovico Toeplitzille.Morandini, s. 353. == Lähteet == * * * === Viitteet === Luokka:Italialaiset elokuvatuottajat Luokka:Vuonna 1887 syntyneet Luokka:Vuonna 1931 kuolleet
Rudolf Dillström

Johan Rudolf Dillström (6. helmikuuta 1885 Viipuri – 13. kesäkuuta 1928) oli suomalainen insinöörikomentaja. Wikiaineisto : Kuka kukin oliKuolleita, Helsingin Sanomat 15.06.1928 nro 161, s. 5, Kansalliskirjaston Digitoidut aineistot Dillströmin vanhemmat olivat vahtimestari Johan Fredrik Dillström ja Josefina Huberg. Hän pääsi ylioppilaaksi 1903, valmistui kemisti-insinööriksi 1907 ja suoritti insinööriupseeritutkinnon 1920. Dillström toimi Helsingin kaupungin elintarvelaboratoriossa assistenttina ja johtajana 1907–1914 ja oli tehdasinsinöörinä Pietarissa 1914–1917. Suomen sisällissodan aikana hän perusti Vaasaan miinoituskomennuskunnan ja oli sen päällikkönä 1918. Sodan jälkeen hän oli rannikkopuolustuksen esikunnan toimistoupseerina 1919–1923, laivaston esikunnan toimistoupseerina 1923–1927 sekä pääesikunnan sotahistorian toimiston toimistoupseerina 1927–1928. Dillströmistä tuli reservin luutnantti 1918, reservin insinöörikapteeniluutnantti 1919, insinöörikomentajakapteeni 1920 ja insinöörikomentaja 1928. Dillström toimitti Suomen laivaston vuosikirjat I-II ja laati pääosin Englantilais-suomalais- ruotsalais-saksalaisen merisanakirjan (1931). Hän suomensi osittain muinaisenglantilaisen Beowulf-runoelman ja julkaisi myös teoksen Kalevala ja meri (1927),Otavan Iso tietosanakirja, Otava 1968, osa 2 p. 466 jossa hän esitti teorian nykyisestä Varsinais-Suomesta Kalevalan runouden syntypaikkana. == Teoksia == Nimellä R. Dillström: * Kalevalan maantieteellinen pohja ja historiallinen tausta. Kustantaja tuntematon, Helsinki 1925 * Muinais- suomalaisten kuusi pääilmansuuntaa. Kustantaja tuntematon, Helsinki 1926 * Kalevala ja meri: historiaa ja tarua Suomen heimon muinaisuudesta. Suomen laivastoyhdistyksen julkaisuja 1. WSOY 1927 == Toimitustöitä == * Niilo Ehrenschiöldin muisto 16 11/5 74-19 11/5 24. Suomen laivaston vuosikirja 1924. Otava 1924 * Torpedovene S 2:n muisto ; toimitus R. Dillström, A. Raninen, H. Nordgren. Suomen laivaston vuosikirja 1925. Otava 1925 * Englantilais- suomalais-ruotsalais-saksalainen merisanasto ; toim. J. J. Mikkola ja R. Dillström. WSOY 1931 == Suomennoksia == * Felix von Luckner : Merikotka: elämäni seikkailuja. Otava 1925 * Beowulf ==Lähteet== ==Aiheesta muualla== *Ylioppilasmatrikkeli 1903–1904 *Vapaasti ladattavia R. Dillströmin e-kirjoja Projekti Lönnrotilta Luokka:Suomalaiset insinöörit Luokka:Suomalaiset sotilaat Luokka:Suomen sisällissodan valkoiset Luokka:Vuonna 1885 syntyneet Luokka:Vuonna 1928 kuolleet
Bonde da Stronda

Bonde da Stronda eli BDS on vuonna 2006 perustettu brasilialainen hip hop -yhtye Rio de Janeirosta.Bonde da Stronda é o novo sucesso do hip-hop Yhtyeen laulujen tekstit puhuvat arkitodellisuudesta, johon kuuluvat naiset, myöhään valvominen, juominen, treffit, rakkaus ja seksi.Bonde da Stronda e o cotidiano das pessoas == Yhtyeen jäsenet == === Nykyiset jäsenet === *Mr. Thug (2006–): laulu *Léo Stronda (2006–): laulu === Aiemmat jäsenet === *Mc Night (2006–2008) *Mc Cot (2006–2007) == Julkaisut == === Albumit === * Stronda Style (2008) * Nova Era da Stronda (2009) * A Profecia (2011) === EP:t === * Corporação (2012) * Feito pras Damas (2013) == Lähteet == == Aiheesta muualla == *Yhtyeen internetsivut Luokka:Hip hop -yhtyeet Luokka:Brasilialaiset yhtyeet
Hildur Dixelius

Hildur Emma Eyfrosyne Dixelius (14. lokakuuta 1879 Alakainuu, Ruotsi – 1969) oli ruotsalainen kirjailija. Hänen pääteoksensa on norrlantilainen trilogia, johon kuuluvat Papintyttären tarina, Papintyttären poika ja Pojanpoika. Uransa myöhemmässä vaiheessa hän kiinnostui psykoanalyyttisistä ongelmista.Otavan Iso tietosanakirja, Otava 1968, osa 2 p. 497 Dixelius oli papin tytär. Hän avioitui jälkimmäiseen avioliittoonsa natsismin vastaisen saksalaisen professorin Ernst von Asterin kanssa.The History of Nordic Woman Literature ==Lähteet== Luokka:Ruotsalaiset kirjailijat Luokka:Vuonna 1879 syntyneet Luokka:Vuonna 1969 kuolleet
H. W. Donner

Heinrich ”Henry” Wolfgang Donner (12. maaliskuuta 1904 HelsinkiOtavan Iso tietosanakirja, osa 2, p. 531. Otava 1968. – 30. joulukuuta 1980 Oxford, Iso- BritanniaSorelius, Gunnar: H. W. Donner in Memoriam. Studia Neophilologica, vol. 53 (1981). Taylor & Francis Online. Viitattu 21.3.2018. Vem är det 1985, s. 1257. Runeberg.org. Viitattu 21.3.2018.) oli suomalaissyntyinen ruotsalainen kielitieteilijä ja kirjallisuudentutkija. Hän oli Åbo Akademin ensimmäinen englannin kielen professori vuosina 1937–1951 ja Uppsalan yliopiston englantilaisen kirjallisuuden professori vuosina 1951–1966. Wolfgang Donner kuului Donnerin sivistyssukuun. Hänen isänsä oli Ruotsiin asettunut Helsingin yliopiston kirjallisuuden dosentti Joakim Otto Evert Donner, joka teki suuren lahjoituksen Åbo Akademille. Donner valmistui filosofian kandidaatiksi Uppsalan yliopistosta vuonna 1927 ja jatkoi opintojaan Oxfordin yliopistossa, jossa hän väitteli tohtoriksi vuonna 1934. Vuonna 1937 hänet nimitettiin Åbo Akademiin isänsä lahjoitusvaroilla perustettuun englanninkielen professuuriin. Hän oli Ruotsin kansalainen, mutta palveli sotavuosina Suomen hallinnossa. Donner julkaisi yhden oppikirjan kieliopin alalta, mutta muuten hänen ansionsa olivat kirjallisuudentutkimuksessa. Hän sai mainetta toimittamastaan Beddoes- editiosta.Karlsson, Fred – Enqvist, Nils-Erik: "Kielitieteet." Suomen tieteen historia 2, s. 224–295. WSOY 2000. Hän julkaisi myös laajan tutkimuksen Erik Gustaf Geijerin laatimasta ensimmäisestä Shakespearen Macbethin ruotsinnoksesta. Vuonna 1951 Donner nimitettiin Uppsalan yliopiston englantilaisen kirjallisuuden oppituolin haltijaksi. Hän erosi virasta 1966, koska hänen mielestään Ruotsin hallitus vaati lisäämään yliopistosta valmistuvien määrää opetuksen laadun kustannuksella. Donner vihittiin vuonna 1967 Uppsalan yliopiston ja vuonna 1968 Åbo Akademin kunniatohtoriksi. Hänelle myönnettiin Suomessa Valkoisen ruusun komentajan merkki ja Ruotsissa Pohjantähden ritarikunnan komentajamerkki. == Teoksia == * The Browning Box or the life and works of Thomas Lovell Beddoes as reflected in letters by his friends and admirers. Edited with an introduction by H. W. Donner. Oxford University Press, Oxford 1935 * Thomas Lovell Beddoes: The making of a poet. Basil Blackwell, Oxford 1935 * The Finnish Red Cross and the Mannerheim League for Child Welfare with an introduction on Finland's political situation and a statement of her needs of vital supplies from overseas. Suomen Punainen Risti, Helsingfors 1941 * Om engelska studier. Årsskrift utgiven av Åbo Akademi 22. Åbo 1943 * Thomas Mores Utopia som samhällsideal: Föredrag hållet inför Westermarck Samfundet d. 20.11.1942 på åttioårsdagen av Edvard Westermarcks födelse. Westermarck Samfundet, Åbo 1943 * Introduction to Utopia. Sidgwick & Jackson, London 1945 ==Lähteet== Luokka:Suomalaiset professorit Luokka:Suomalaiset kirjallisuustieteilijät Luokka:Suomalaiset kielitieteilijät Luokka:Åbo Akademin professorit Luokka:Uppsalan yliopiston professorit Luokka:Ruotsinsuomalaiset henkilöt Luokka:Vuonna 1904 syntyneet Luokka:Vuonna 1980 kuolleet